open-index/open-wikipedia-markdown huggingface dataset:
ইসলামিক ফাউন্ডেশন, ইলিনয়

**ইসলামিক ফাউন্ডেশন** ইলিনয় এর ভিলা পার্কে অবস্থিত একটি মসজিদ। এটি ১৯৭৪ সালে নির্মিত হয়েছিল সমাপ্ত হওয়ার পরে আমেরিকার যুক্তরাষ্ট্র এর বৃহত্তম মসজিদগুলির মধ্যে একটি ছিল। মসজিদটি ইসলামিক ফাউন্ডেশন বিদ্যালয় এর সাথে সংযুক্ত, যার সাথে এটি অনুমোদিত।

## ইতিহাস
মসজিদটি ১৯৭৪ সালে প্রতিষ্ঠিত হয়েছিল, এটি একটি অলাভজনক সংস্থা হিসাবে ইলিনয় রাজ্যের সাথে নিবন্ধিত হয়েছিল । ১৯৮৮ সালে ইসলামিক ফাউন্ডেশন স্কুল প্রতিষ্ঠিত হয়। ১৯৯৫ সালের মধ্যে স্থানীয় সম্প্রদায় বিদ্যালয়ের অংশ হিসাবে একটি নতুন পূর্ণ মসজিদ নির্মাণ শুরু করার জন্য পর্যাপ্ত অর্থ সংগ্রহ করেছিল। ১৯৯৮ সালে ৩ মিলিয়ন ডলার ব্যয়ে মসজিদটি সম্পন্ন হয়েছিল।
## আরও দেখুন
* মসজিদের তালিকা
* আমেরিকার মসজিদসমূহের তালিকা
* যুক্তরাষ্ট্রের মসজিদসমূহের তালিকা

## তথ্যসূত্র

## বহিঃসংযোগ
* 

বিষয়শ্রেণী:ইলিনয়ের মসজিদ
বিষয়শ্রেণী:১৯৯৮-এ সম্পন্ন মসজিদ
বিষয়শ্রেণী:১৯৯৮-এ ইলিয়নে প্রতিষ্ঠিত
খারিজাহ ইবনে যায়েদ

**খারিজাহ ইবনে যায়েদ ইবনে সাবিত**(আরবী:خارجة بن زید بن ثابت) বিখ্যাত তাবেয়ী। তিনি মদীনার সাতজন প্রখ্যাত সাত ফকীহের মধ্যে অন্যতম ছিলেন।তিনি বিখ্যাত সাহাবী যায়েদ ইবনে সাবিতের ছেলে।

## নাম ও বংশ
**নাম-** খারিজাহ ইবনে যাইদ ইবনে সাবিত আনসারী, উপাধি আবু যায়েদ। **[[পিতা]]**-যায়েদ ইবনে সাবিত আল-আনসারী। **উপনাম-** আবু যায়েদ। **গোত্র**- মদিনার বনু নাজ্জার। ইসমাইল ইবনে যায়েদ এবং সা’দ ইবনে যায়েদ হলো তার ভাই। 

## জন্ম
তিনি উসমান (রা.) এর খেলাফতকালে ২৯হিজরী মুতাবেক ৬৫০খ্রীস্টাব্দে জন্মগ্রহন করেন।

## শিক্ষা
তার বাবা যায়েদ ইবনে সাবিত ছিল অনেক বিখ্যাত সাহাবী। তার মা উম্মে সা’দ জামিলা বিনতে সা’দ, তিনিও সাহাবী ছিলেন। তার নানা ছিল সা’দ ইবনে রবীয়া, তিনিও অনেক বড় সাহাবী ছিলেন। তার জন্মকালে যেহেতু অনেক বড় বড় সাহাবী ও তাবেয়ী ছিলেন। তাদের কাছ থেকেই জ্ঞান অর্জন করেন। তার শিক্ষক হিসেবে ছিল- তার বাবা যায়েদ ইবনে সাবেত, তার মা উম্মে সা’দ ইবনে রবী’, চাচা ইয়াযিদ ইবনে সাবিত, উসামা ইবনে যায়েদ, সুহাইল ইবনে সা’দ, আব্দুর রহমান ইবনে আবি উমরাহ। এছাড়াও অন্যান্য সাহাবী ও তাবেয়ীদের থেকে তিনি জ্ঞান অর্জন করেছেন।

## প্রখ্যাত সাত ফুকাহা

* সাঈদ ইবনুল মুসায়্যিব
* উরওয়াহ ইবনুয যুবাইর ইবনুল আওয়াম
* সালিম ইবনে আব্দুল্লাহ ইবনে উমার
* কাসিম ইবনে মুহাম্মাদ ইবনে আবি বকর
* আবু সালামা ইবনে আব্দুর রহমান ইবনে আওফ
* সুলাইমান ইবনে ইয়াসার
* খারিজাহ ইবনে যায়েদ ইবনে সাবিত

মদীনায় যারা ঐ সময়ে ইসলামী জ্ঞানের সর্বাধিক জ্ঞানী ছিলেন। তিনি ছিলেন তাদের অন্যতম। বিভিন্ন সমস্যা সমাধানে যারা ফতোয়া প্রদান করতেন।

## মৃত্যু
খারিজাহ ইবনে যায়েদ মদিনায় ৯৯ হিজরি মুতাবেক ৭১৭খ্রিস্টাব্দে মারা যান। জান্নাতুল বাকিতে তাকে দাফন করা হয়। মৃত্যুর আগে, তিনি স্বপ্ন দেখেছিলেন যে তিনি ৭০টি সিঁড়ি বেয়ে উঠেছেন এবং তারপরে গড়িয়ে পরছেন।

আবু বকর বিন মোহাম্মদ বিন আমর ইবনে হাজম তাঁর জানাজা পড়িয়েছিলেন।  

## তথ্যসূত্র

বিষয়শ্রেণী:৭১৯-এ মৃত্যু
বিষয়শ্রেণী:৬৫০-এ জন্ম
বিষয়শ্রেণী:তাবেয়ী
বিশ্বনাথ মন্দির (আসাম)

thumb|right|200px|বিশ্বনাথ ঘাটে থাকা মূল 'বিশ্বনাথ মন্দির'
**বিশ্বনাথ মন্দির** শোণিতপুর জেলার বিশ্বানাথ ঘাটে অবস্থিত একটি মন্দির। সম্ভবত ৬৫০-৯৯০ খ্রিস্টাব্দে শালস্তম্ভ বংশের রাজারা প্রথমে বিশ্বনাথের নামে শৈলমন্দির স্থাপন করেছিলেন। ১৬১৫ সালে মোগল সেনাপতি সত্রাজিত এই অঞ্চল আক্রমণ করে মন্দিরের সোনা রূপার আসলার সাথে দুইজন (কোনো বুরঞ্জীর মতে তিনজন) দেবদাসীও ধরে নিয়ে যান, তখন থেকেই স্বর্গদেউদের বিশেষ দৃষ্টি বিশ্বনাথের প্রতি আকর্ষণ হয়। ১৬১৫ সাল থেকে ১৬২০ সালের মধ্যে পুরানো পাথরের মন্দিরটি ভেঙে পড়ায় ১৬২১ সালে স্বগদেউ প্রতাপ সিংহ মোমাই তামুলী বরবরুয়ার দ্বারা বিশ্বনাথ মন্দির নির্মাণ করান। আজ ব্রহ্মপুত্রের গর্ভের যেস্থানে প্রাচীন মন্দিরের ভগ্নাবশেষ দেখা যায়, তখন সেই স্থান যথেষ্ট উঁচু ও শিলাময় ছিল এবং সেখানে এই মন্দির তৈরি হয়েছিল। রাজেশ্বর সিংহের সময়ে হওয়া প্রবল বন্যায় পুরানো বিশ্বনাথ মন্দির ধ্বংসপ্রাপ্ত হয়। এর ফলে প্রাচীন পীঠস্থান ব্রহ্মপুত্রের গর্ভে ডুবে যায় এবং সেই স্থানে নতুন মন্দির নির্মাণ অসম্ভব হওয়ায় সেই স্থান থেকে ২০০মিটার পশ্চিমে বর্তমান স্থানে লক্ষ্মী সিংহ স্বর্গদেব ১৭৭৪ সালে ধ্বংসপ্রাপ্ত মন্দির থেকে অনেক শিলা-ইট আনিয়ে নতুনভাবে সামান্য রূপে বিশ্বনাথ মন্দির তৈরি করে দেন।

'বিশ্বনাথ মঠ' নামে পরিচিত বর্তমান ভেঙে যাওয়া পাথর ইট দিয়ে তৈরি ১০ মিটার উঁচু এই মন্দিরটি চারপিঠি। মন্দিরটি ছোট হলেও এসময় এটি বিবিধ চিত্রে সাজানো ছিল। উক্ত মন্দিরে থাকা ৬৩ সে:মি: উঁচু দেবতার মূর্তি এবং ১১ সে:মি: উঁচু পঞ্চানন দশভুজা শিবের মূর্তি দুটি বর্তমান তেজপুর জেলা সংগ্রহালয়ে রাখা হয়েছে।

আগে বিশ্বনাথ দেবালয় আসামের কেবল মহাপীঠই ছিল না, এটি আসামের নাটঘর হিসাবেও প্রসিদ্ধি লাভ করেছিল। এখানে চর্চা করা 'নট-নর্তকী' এবং ওজাপালি নৃত্য বর্তমান বিলুপ্ত। শিবরাত্রি এবং গোসাঁই ফুরোয়া উৎসবের বর্তমানেও চল আছে।

## সাথে দেখুন
* বিশ্বনাথ ক্ষেত্র

## তথ্যসূত্র

বিষয়শ্রেণী:শোণিতপুর জেলার পর্যটনস্থল
বিষয়শ্রেণী:আসামের রাজ্যিক সংরক্ষিত স্মৃতিচিহ্ন
সরুঠোঁট ডুবুরি হাঁস

**সরুঠোঁট ডুবুরি হাঁস** (বৈজ্ঞানিক নাম: *Mergus merganser*)(ইংরেজি  Common merganser) Anatidae পরিবারের অন্তর্গত Mergusগণের অন্তর্ভুক্ত এক প্রজাতির হাঁস।

## বিবরণ
সরুঠোঁট ডুবুরি হাঁস পাখি ৫৮-৭২ সেমি লম্বা। পাখার দৈর্ঘ্য প্রায় ৭৮-৯৭ সেমি।ওজন ০.৯-২.১ কেজি।

## বিস্তৃতি
এই হাঁসটি মার্কিন যুক্তরাষ্ট্র, স্ক্যান্ডিনেভিয়া, রাশিয়া সহ বিভিন্ন অঞ্চল পর্যন্ত বিস্তৃত।

## বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অনিশ্চিত ও অনুমান নির্ভর।কেবলমাত্র দুইটি তালিকায় বাংলাদেশের পাখি বলে উল্লিখিত, দক্ষিণ এশিয়ায় পাখিটি অনিয়মিত ও এ প্রজাতি বাংলাদেশে দেখার আর কোন রেকর্ড নেই।
## গ্যালারি

Mergus-merganser-americanus-001.jpg
Isokoskelo lento-wiki.jpg
Mergus Merganser frontal Richard Bartz.jpg
Mergus_merganser_Gänsesäger2.jpg
Gänsesäger Mergus Merganser Richard Bartz.jpg
Common Merganser - natures pics.jpg
Mergus merganser MHNT.ZOO.2010.11.30.2.jpg |Museum specimen 

## তথ্যসূত্র

## বহিঃসংযোগ

* 
* 

বিষয়শ্রেণী:মার্গাস
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
মুসলিম কমিউনিটি সেন্টার, শিকাগো

**মুসলিম কমিউনিটি সেন্টার** ইলিনয় এর  শিকাগোতে অবস্থিত একটি মসজিদ। এটি ১৯৬৯ সালে প্রতিষ্ঠিত হয়েছিল এবং এটি শিকাগো শহরের প্রাচীনতম মসজিদগুলির মধ্যে একটি।

## আরও দেখুন
* মসজিদের তালিকা
* আমেরিকার মসজিদসমূহের তালিকা
* যুক্তরাষ্ট্রের মসজিদসমূহের তালিকা

## তথ্যসূত্র

বিষয়শ্রেণী:আমেরিকার মসজিদ
বিষয়শ্রেণী:ইসলামি ভবন
বিষয়শ্রেণী:ইসলামি স্থাপত্য
বিষয়শ্রেণী:যুক্তরাষ্ট্রের মসজিদ
বিষয়শ্রেণী:ইলিনয়ের মসজিদ
বিষয়শ্রেণী:১৯৬৯-এ সম্পন্ন মসজিদ
বিষ্ণুরাম মেধি সরকারি আইন মহাবিদ্যালয়

**বিষ্ণুরাম মেধি সরকারি আইন মহাবিদ্যালয়** আসামের গুয়াহাটিতে অবস্থিত আইন মহাবিদ্যালয়। ১৯১৪ সালে স্থাপিত এই মহাবিদ্যালয় পূর্বে **আর্ল ল কলেজ** হিসাবে পরিচিত ছিল। এটি আসাম তথা ভারতের সমগ্র উত্তর-পূর্বাঞ্চলের প্রথম আইন মহাবিদ্যালয়। তদুপরি এই মহাবিদ্যালয়টি ১৯০১ সালে স্থাপন হওয়া কটন কলেজ-এর পরে আসামের দ্বিতীয় উচ্চ শিক্ষা প্রতিষ্ঠান। মহাবিদ্যালয়টি পাঁচবছরের সমন্বিত কলা এবং আইনের স্নাতক ডিগ্রী, তিনিবছরের আইনের স্নাতক এবং দুবছরের আইনের স্নাতকোত্তর পাঠ্যক্রম দেন। মহাবিদ্যালয়টি গুয়াহাটি বিশ্ববিদ্যালয়-এর অন্তর্ভুক্ত এবং ভারতীয় উকিল পরিষদ দ্বারা স্বীকৃতিপ্রাপ্ত।

## ইতিহাস
১৮৯৬ সালে স্যার হেনরী ষ্টেডম্যান কটন আসামের চীফ কমিশনার হিসাবে নিযুক্ত হন। আসামে একটি মহাবিদ্যালয় স্থাপনের জন্য মাণিক চন্দ্র বরুয়া তাঁর কাছে আবেদন জানান এবং সেই মর্মে ১৮৯৯ সালে তিনি একটি মহাবিদ্যালয় স্থাপনের সিদ্ধান্ত ঘোষণা করেন। সেই মতে ১৯০১ সালের ২৭ মে'তে কটন মহাবিদ্যালয় স্থাপিত হয়। কটন মহাবিদ্যালয় স্থাপন হওয়ার পর থেকে ১৯০৩ সালে মাণিক চন্দ্র বরুয়া ব্রিটিশ সরকারকে আসামে একটি আইন মহাবিদ্যালয় স্থাপনের জন্য আবেদন জানিয়েছিলেন। ১৯১২ সালে তখনর আসামের মুখ্য আয়ুক্ত স্যার আর্সডেল আর্ল বড়োয়া আসামে একটি আইন মহাবিদ্যালয় স্থাপনের অনুমোদন দেন। এই প্রচেষ্টাতে ১৯১৪ সালে *আর্ল ল কলেজ* নামে মহাবিদ্যালয়টির সূত্রপাত হয়। এইটি আসাম তথা উত্তর-পূর্বাঞ্চলের প্রথম আইন মহাবিদ্যালয়। প্রথমে এর নাম সেইসময়র আসামের মুখ্য আয়ুক্ত স্যার আর্সডেল আর্লের নামে আর্ল ল কলেজ রাখা হয়েছিল। ভারতের স্বাধীনতার পরে এর নাম পরিবর্তন করে স্বাধীনতা সংগ্রামী বিষ্ণুরাম মেধির নামে বিষ্ণুরাম মেধি সরকারি আইন মহাবিদ্যালয় নামে নামকরণ করা হয়েছিল। বিখ্যাত সাহিত্যিক এবং শিক্ষাবিদ জ্ঞানদাভিরাম বরুয়া মহাবিদ্যালয়টির প্রথম অধ্যক্ষ ছিলেন। ১৯১৪ সাল থেকে ১৯৪৭ সাল পর্যন্ত এই মহাবিদ্যালয় কলকাতা বিশ্ববিদ্যালয়ের অন্তর্ভুক্ত ছিল। ১৯৪৮ সালে গুয়াহাটি বিশ্ববিদ্যালয় স্থাপন হওয়ায় মহাবিদ্যালয়টি এখানে অন্তর্ভুক্ত হয়।
## অবস্থান
বিষ্ণুরাম মেধি সরকারি আইন মহাবিদ্যালয় বর্তমান গুয়াহাটির শিল্পগ্রাম পথের শ্রীমন্ত শংকরদেব কলাক্ষেত্রের নিচেই কাছের জ্যোতিপ্রসাদ আগরওয়ালা পথে অবস্থিত। জাতীয় সড়কের কাছে হওয়ার জন্য যাতায়াত ব্যবস্থা সচল। এর পুরানো অবস্থান গুয়াহাটির পানবাজারে ছিল।

## পাঠ্যক্রম
মহাবিদ্যালয়টি পাঁচবছরের সমন্বিত কলা এবং আইনের স্নাতক ডিগ্রী, তিনবছরের আইনের স্নাতক এবং দুবছরের আইনের স্নাতকোত্তর পাঠ্যক্রম দেন। মহাবিদ্যালয়টি গুয়াহাটি বিশ্ববিদ্যালয়-এর অন্তর্ভুক্ত এবং ভারতীয় উকিল পরিষদ দ্বারা স্বীকৃতিপ্রাপ্ত।

## তথ্যসূত্র

বিষয়শ্রেণী:আসামের কলেজ
বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৪-এ ভারতে প্রতিষ্ঠিত
বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ
বিষয়শ্রেণী:গুয়াহাটির বিশ্ববিদ্যালয় ও কলেজ
য়া সিং ফা

**য়া সিং ফা** (ইংরাজী ভাষা:Ya Sing Pha) ছিলেন তাঈ আহোমদের জন্য একজন পূজনীয় পূর্বপুরুষ যাকে জ্ঞান, ব্যাকরণ প্রণেতা , শিল্পী এবং সাহিত্যের প্রণেতা বলে ধরা হয়। তিনি উচ্চ সাহিত্যের প্রণেতা ছিলেন। তাঈ সাহিত্যের বৃদ্ধি এবং বিকাশে তাঁর যথেষ্ট অবদান আছে বলে ধরা হয়। তিনি *ফা তু সিং ফ্রঙ হমক* বিশ্বব্রহ্মাণ্ডের সূত্রপাত বলে উল্লেখ করেছিলেন এবং সেই প্রথা অনুসারে আজও ফ্রালুং ধর্মের পন্থীরা *ফা তু সিং ফ্রঙ হমক* বিশ্বাস করেন।

## য়া সিং ফার উপদেশ
যখন আহোম পূর্বপুরুষ খুনলুং এবং খুনলাই মৌঙ ফি (বর্তমান চীনৈর বাই-য়ুরা বসবাস করা স্থান) ছেড়ে মৌঙ রি (বর্তমান চিনের চিপ-চং-পান-না) নেমে এসেছিলেন তখন য়া-সিং-ফাই উপদেশ দিয়েছিলেন -
*তোমালোকে শাসন করিব গৈ মৌঙ ফির শাসক ফা-নুরো লেংডনক পাহরি নাযাবা
তোমালোকর রাজ কারেংটো শিঙরী কাঠেরে সাজিবা
এই কাঠেরেই কং লৌঙ (বরঢোল) সাজিবা
আভিষেকর সময় চুম ফা রৌঙ চেং মৌঙক ডিঙিত ওলমাই লবা*
এইমত বলে চেং ফা বড় রাজকোঁয়র খুনলুঙকে  চুম ফা রৌঙ চেং মৌঙকে লেংডন থেকে এনে দিয়েছিলেন যেটি বংশক্রমে চাওলুং চুকাফাই পান এবং এনে আসামে স্থাপন করেন।

## সাথে দেখুন
*আহোম জনগোষ্ঠী
*আহোম রাজবংশ
*আহোম সাম্রাজ্য
## তথ্যসূত্র

## উৎস প্রসঙ্গ

* 
* 
* 
* 

বিষয়শ্রেণী:আহোম রাজ্য
জামিয়া ইসলামিয়া দারুল উলুম মাদানিয়া

**জামিয়া ইসলামিয়া দারুল উলূম মাদানিয়া** একটি ধর্মীয় শিক্ষা প্রতিষ্ঠান। বাংলাদেশে ইসলামী শিক্ষা প্রচার-প্রসারে ঐতিহ্যবাহী এ প্রতিষ্ঠানটির অনেক ভূমিকা রয়েছে। এখান থেকে জ্ঞানার্জন করছে প্রতি বছর হাজার হাজার শিক্ষার্থী। এই প্রতিষ্ঠানটি ঢাকা জেলার যাত্রাবাড়ি থানার জামিয়া নগরে অবস্থিত।

## প্রতিষ্ঠাকাল ও প্রতিষ্ঠাতা
স্বাধীনতাপূর্ব ১৯৬৯খ্রিস্টাব্দের প্রথম দিকে অশিক্ষা ও কুশিক্ষায় প্রভাবান্বিত এলাকার মুসলিম সন্তানদের বেহাল দশা দেখে অস্থির ছিলেন জনাব রহম আলী সাহেব। তাদের প্রকৃত শিক্ষা-দীক্ষা ও আদর্শ মানুষ হিসেবে গড়ে তোলার ব্রত নিয়ে তিনি কাজ শুরু করেন। এ উদ্দেশ্যে তিনি তার নিজস্ব জায়গা এই প্রতিষ্ঠানের নামের ওয়াকফ করে দেন। গড়ে উঠে নূরানী মকতব ও হিফজ বিভাগ। যার প্রথম দায়িত্বশীল ছিলেন হাফেজ আব্দুল কুদ্দুস সাহেব।

## প্রিন্সিপাল
আল্লামা মাহমূদুল হাসান। 

## ভৌগিলিক অবস্থান
রাজধানী ঢাকার দক্ষিণ সিটি কর্পোরেশনের অন্তর্গত যাত্রাবাড়ি চৌরাস্তা থেকে সামান্য পূর্ব দিকে ওয়াপদা কলোনি সংলগ্ন। পূর্বপাশ: নব নির্মিত যাত্রাবাড়ি-গুলিস্তান ফ্লাইওভারের পূর্বসীমা কুতুবখালি খাল সংলগ্ন পশ্চিম পাড়েই একাধিক বহুতল ভবন বিশিষ্ট জামিয়া ইসলামিয়া দারুল উলূম মাদানিয়ার অবস্থান। 

## আদর্শ
বিশ্ববিখ্যাত মাদারে ইলমী দারুল উলূম দেওবন্দের সিলেবাসভুক্ত আহলে সুন্নাত ওয়াল জামাআতের আদর্শ ভিত্তিক বৃহত্তর একটি দ্বীনি শিক্ষা প্রতিষ্ঠান। 

## লক্ষ্য-উদ্দেশ্য
* ইসলামি জ্ঞানভাণ্ডার সংরক্ষণ ও তার ব্যাপক প্রচার প্রসার, যার মাধ্যমে আল্লাহ তায়ালার বিধানাবলী ও সুন্নাতে নববী প্রতিষ্ঠার লক্ষ্যে নিয়মতান্ত্রিক শিক্ষা-দীক্ষার মাধ্যমে দূরদর্শী হক্কানি আলেম সৃষ্টি করা এবং তাদেরকে বিশেষ প্রশিক্ষণের মাধ্যমে দেশ,জাতি ও বিশ্বসেবায় নিয়োজিত হওয়ার উপযু্ক্ত করে গড়ে তোলা। 
* বুলেটকৃত তালিকা আইটেম
আহলে সুন্নাত ওয়াল জামাআতের আকিদা-বিশ্বাস অনুযায়ী হাদীস, আসার ও ফিকহে হানাফির সংরক্ষণ এবং দেওবন্দি সিলেবাস মোতাবেক শিক্ষা-দীক্ষার যথাযথ বাস্তবায়ন। 
## জামিয়ার শিক্ষাধারা
জামিয়া ইসলামিয়া দারুল উলূম মাদানিয়া গতানুগতিক কোনো শিক্ষা প্রতিষ্ঠান নয়। সুদূর প্রসারী পরিকল্পনা নিয়ে এ জামিয়া সাজিয়েছে তার পাঠপদ্ধতি ও শিক্ষা সিলেবাস। এখানে শিশু শ্রেণি থেকে দ্বীনি শিক্ষার সর্বোচ্চ স্তর দাওরায়ে হাদীস(মাস্টার্স) পর্যন্ত শ্রেণি ভিত্তিক পাঠের সুব্যবস্থা রয়েছে। 
পাশাপাশি গবেষণামূলক উচ্চতর ডিগ্রি অর্জনের নিমিত্তে বেশ কয়েকটি অনুষদ বিদ্যমান। দাওরায়ে হাদীস সমাপন করার পর মেধাবী তরুণ আলেমদের সেখানে অধ্যয়ন ও গবেষণার বিপুল সুযোগ-সুবিধা রয়েছে।  যেন জাতিকে বহুমুখী যোগ্যতাসম্পন্ন বিচক্ষণ আলেম উপহার দেওয়া যায়। সুবিন্যস্ত সিলেবাসের ভিত্তিতে পর্যায়ক্রমে মৌলিকভাবে পবিত্র কুরআন, তাফসীর, হাদীস, ফিকহ, নাহব-সরফ, বৈষয়িক পর্যায়ে আরবি সাহিত্য, প্রয়োজনীয় বাংলা,ইংরেজি, গণিত, ইতিহাস, ভূগোল, অর্থনীতি, পৌরনীতি, দর্শন, বিজ্ঞান প্রভৃতি সমূদয় বিষয় শিক্ষা দেওয়া হয়। 

## জামিয়ার বিভাগসমূহ
# মকতব বিভাগ
# হিফজুল কুরআন বিভাগ
# কিতাব বিভাগ 
# আত-তাখাসসুস ফি উলুমিল কুরআন (তাফসীর ও কুরআন গবেষণা অনুষদ)
# আত-তাখাসসুস ফি উলুমিল হাদীস (উচ্চতর হাদীস গবেষণা অনুষদ)
# আত-তাখাসসুস ফি ফিকহিল ইসলামি (ফতওয়া ও গবেষণা অনুষদ)
# দাওরাতুল লুগাতিল আরাবিয়্যাহ(আরবি ভাষা প্রশিক্ষণ কোর্স)
# কেরাতে সাবআ ও কেরাতে হাফস বিভাগ
# নূরানী মুয়াল্লিম প্রশিক্ষণ কোর্স
# দাওয়াত ও তাবলীগ
# রচনা ও প্রকাশনা বিভাগ

## তথ্যসূত্র

বিষয়শ্রেণী:ঢাকা জেলার কওমি মাদ্রাসা
ফাস্টলেন (২০১৮)

**ফাস্টলেন** একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড স্ম্যাকডাউনের জন্য প্রযোজনা করেছে। এটি ফাস্টলেন কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ২০১৮ সালের ১১ই মার্চ তারিখে মার্কিন যুক্তরাষ্ট্রের ওহাইওয়ের কলম্বাসের ন্যাশনওয়াইড এরিনায় অনুষ্ঠিত হয়েছে; যা ২০১৫ সালের মানি ইন দ্য ব্যাংকের পর এই মাঠে ডাব্লিউডাব্লিউইর প্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে এজে স্টাইলস ডাব্লিউডাব্লিউই চ্যাম্পিয়নশিপ ম্যাচে ব্যারন করবাইন, ডলফ জিগলার, জন সিনা, কেভিন ওয়েন্স ও সামি জেইনকে পরাজিত করেছে। অন্যান্য শীর্ষস্থানীয় ম্যাচে, র‍্যান্ডি অরটন ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের জন্য আয়োজিত একক ম্যাচে ববি রুডকে এবং ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে শার্লট ফ্লেয়ার রুবি রায়টকে সাবমিশনের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান *[[ডাব্লিউডাব্লিউই স্ম্যাকডাউন|স্ম্যাকডাউনে]]* প্রদর্শন করা হয়েছে।

## পটভূমি
ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।

২০১৮ সালের এই অনুষ্ঠানটি ফাস্টলেন কালানুক্রমিকের চতুর্থ অনুষ্ঠান ছিল, যা ১১ই মার্চ তারিখে মার্কিন যুক্তরাষ্ট্রের ওহাইওয়ের কলম্বাসের ন্যাশনওয়াইড এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

## ফলাফল

## তথ্যসূত্র

## বহিঃসংযোগ
*  

২০১৮
ফাস্টলেন
ফাস্টলেন
বিষয়শ্রেণী:মার্চ ২০১৮-এ মার্কিন যুক্তরাষ্ট্রে ঘটনা
বিষয়শ্রেণী:২০১৮-এ ওহাইও
বিষয়শ্রেণী:ওহাইওতে ঘটনা
বিষয়শ্রেণী:কলম্বাসে পেশাদার কুস্তি
মুমীন বরকটকী পুরস্কার

প্রতিশ্রুতিসম্পন্ন তরুণ লেখক-লেখিকার অসমীয়া ভাষা এবং সাহিত্যে বিশেষ অবদান বলে পরিগণিত হওয়া সৃষ্টিধর্মী বা সমালোচনামূলক গ্রন্থ/পাণ্ডুলিপির জন্য প্রতি বছর **মুনীন বরকটকী পুরস্কার** প্রদান করা হয়৷ চল্লিশ বছর বা তার নিচের লেখক-লেখকাকহে এই পুরস্কারের জন্য যোগ্য বলে ধরা হয়৷ মুনীন বরকটকী স্মারক ন্যাসের দ্বারা প্রদত্ত এই পুরস্কারে আছে নগদ ৫০,০০০ টকা, একটি স্মারক এবং একটি প্রশস্তি-পত্র৷

## বিজয়ীসকল
মুনীন বরকটকী পুরস্কার বিজয়ীরা হচ্ছে:

## তথ্যসূত্র

বিষয়শ্রেণী:অসমীয়া সাহিত্য পুরস্কার
বিষয়শ্রেণী:আসাম সম্পর্কিত তালিকা
পূর্ব কামরূপ মহাবিদ্যালয়

**পূর্ব কামরূপ মহাবিদ্যালয়** কামরূপ জেলার বাইহাটা চারিআলিতে অবস্থিত একটি সরকারী শিক্ষা প্রতিষ্ঠান।
অঞ্চলটির কয়েকজন শিক্ষাবিদের উদ্যোগে ১৯৭২ সালে মহাবিদ্যালয়টি প্রতিষ্ঠা লাভ করে। গুয়াহাটি বিশ্ববিদ্যালয়-এর অধীনস্থ এই মহাবিদ্যালয়টি বিভিন্ন দিকে সুনাম অর্জন করে বর্তমান সময়ে সমগ্র আসামের মধ্যে একটি প্রথম সারির মহাবিদ্যালয় রূপে পরিগণিত হয়েছে। স্নাতকোত্তর পাঠ্যক্রমে জৈবপদার্থ বিজ্ঞান, পদার্থ বিজ্ঞান এবং কম্পিউটার বিজ্ঞান বিষয়ে আরম্ভ করা হচ্ছে।

## বিভাগসমূহ
### বিজ্ঞান
* পদার্থবিজ্ঞান
* গণিত
* রসায়ন বিজ্ঞান
* পরিসংখ্যা বিজ্ঞান
* কম্পিউটার বিজ্ঞান
* প্রাণী বিজ্ঞান
* উদ্ভিদ বিজ্ঞান
* জৈব পদার্থবিজ্ঞান
* ফুড প্রসেসিং অ্যান্ড কোয়ালিটি মেনেজমেন্ট
* সফটওয়্যার ডেভেলপমেন্ট অ্যান্ড সিষ্টেম এডমিনিষ্ট্রেশন

### কলা
* অসমীয়া
* ইংরেজি
* ইতিহাস
* শিক্ষা
* অর্থনীতি বিজ্ঞান
* দর্শন
* রাজনীতি বিজ্ঞান
* ভূগোল বিজ্ঞান

## তথ্যসূত্র

বিষয়শ্রেণী:আসামের কলেজ
বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ
বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৭২-এ আসামে প্রতিষ্ঠিত
বাইহাটা চারিআলি

**বাইহাটা চারিআলি** আসাম-এর কামরূপ জেলায় অবস্থিত একটি ছোট উন্নয়নশীল অঞ্চল। স্থানটি গুয়াহাটি-এর জালুকবাড়ি থেকে উত্তরে প্রায় ৩০ কিলোমিটার দূরে অবস্থিত। গুয়াহাটির কাছের এই স্থানটি শিক্ষা, বাণিজ্যিক, যাতায়তর দিকের থেকে একটি গুরুত্বপূর্ণ অঞ্চল।

## ভৌগোলিক বিবরণ
বাইহাটা চারিআলি স্থানটি ২৬°২০′৩৯″ উত্তর অক্ষাংশ এবং ৯১°৪৩′১১″পূর্ব দ্রাঘিমাংশে অবস্থিত। সমুদ্রপৃষ্ঠর থেকে এর উচ্চতা ৪৬ মিটার।

ব্রহ্মপুত্রের উত্তর পারে উজনি এবং নিম্ন আসামের জেলাসমূহ সংযোগী জাতীয় সড়ক দুটি বাইহাটা চারিআলিতেে মিলিত হয়ে গুয়াহাটি গেছে। বাইহাটা চারিআলি থেকে পূর্বে মঙলদৈ, তেজপুর সংযোগী জাতীয় সড়কটি পূর্বে ৫২ নং ছিল যদিও এখন ১৫ নং জাতীয় সড়কে বদল করা হয়েছে। বাইহাটা চারিআলিকে ২৭ নং জাতীয় সড়কে (পূর্বের নামকরণ অনুসারে ৩৭ নং ছিল) গুয়াহাটির সাথে সংযোগ করেছে। একটি সড়ক একে পশ্চিম দিকে রঙিয়া, নলবাড়ি, বরপেটা ইত্যাদি স্থানসমূহের সাথে সংযোগ করেছে (এই অংশ পূর্বে ৩১ নং সড়কে পড়ত)। বাইআলি চালিআলি থেকে উত্তর দিকে যাওয়া পকী পথটি মুক্তাপুর, গোরেশ্বর, দেওচুঙা হয়ে বাক্সা জেলা পর্যন্ত গিয়েছে।

## যাতায়ত
দুটি জাতীয় সড়কের সংযোগস্থল হিসাবে স্বাভাবিকতই বাইহাটা চারিআলির মধ্য দিয়ে কাছের গুরুত্বপূর্ণ অঞ্চলসমূহ পর্যন্ত নিয়মিত বাস চলাচল হয়। অবশ্য বাইহাটা চারিআলিতেে দেখা দেওয়া অত্যধিক যান-জটের জন্য চারলেনযুক্ত গুয়াহাটি-রঙিয়া,বরপেটা সংযোগী ২৭নং জাতীয় সড়কটি সম্প্রতি বাইপাস হওয়ায় বাইহাটা চারিআলির মূল চোকটি থেকে কিছু ভিতরে নেয়া হয়েছে। বাইহাটা চারিআলি থেকে চারদিকের বেজেরা, দেউদুয়ার, গোপেশ্বর, কমলপুর, রঙিয়া, কররা, বিহদিয়া, মুক্তাপুর ইত্যাদি তুলনামূলকভাবে কাছের স্থানসমূহ পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে।

বাইহাটা স্টেশনটি বাইহাটা চারিআলি থেকে সবচেয়ে নিকটবর্তী রেলওয়ে স্টেশন।

## শিক্ষা প্রতিষ্ঠানসমূহ
বাইহাটা চারিআলি এক গুরুত্বপূর্ণ শিক্ষাকেন্দ্র। অঞ্চলটির চৌদিকের শিক্ষার্থীরা বাইহাটা চারিআলিতে অবস্থিত শিক্ষা প্রতিষ্ঠানসমূহে পড়তে আসে। বাইহাটা চালিআলির অধিকাংশ শিক্ষা প্রতিষ্ঠান উত্তর দিকের গোরেশ্বর সংযোগী পথটিতে অবস্থিত। আগডলা চারিআলি হাইস্কুল (পূর্বে চিতানাথধিং হাইস্কুল বলে পরিচিত ছিল) বাইহাটা চারিআলিতে অবস্থিত সবচেয়ে পুরানো 
হাইস্কুল। মহাবিদ্যালয় পর্য্যায়ে পূর্ব কামরূপ মহাবিদ্যালয় অঞ্চলটির সবচেয়ে গুরুত্বপূর্ণ শিক্ষা প্রতিষ্ঠান। বাইহাটা চারিআলিতে একটি বি এড মহাবিদ্যালয়ও আছে। বিগত ২০১৭ বর্ষে আসাম সরকার প্রতিষ্ঠা করা কামরূপ পলিটেকনিকটি এখানে অবস্থিত। তদুপরি সম্প্রতি বাইহাটা চারিআলি অঞ্চলটিতে কয়েকটি ব্যক্তিগত মালিকানার উচ্চতর মাধ্যমিক শ্রেণীর মহাবিদ্যালয় স্থাপন হয়েছে।

### বিদ্যালয়
*আগদলা হাইস্কুল
*২৪ নং আগডলা আদর্শ  প্রাথমিক বিদ্যালয়
*দিল্লী পাব্লিক স্কুল
*কিডজি স্কুল

### মহাবিদ্যালয়
*পূর্ব কামরূপ মহাবিদ্যালয়
*বি এড কলেজ, বাইহাটা চারিআলি

### উচ্চতর-মাধ্যমিক শ্রেণীর কলেজ
*গেটওয়ে একাডেমী জুনিয়র কলেজ, বাইহাটা চারিআলি
*রামানুজন একাডেমী
*জে'নিথ একাডেমী
*প্রজ্ঞান একাডেমী

### অন্যান্য প্রতিষ্ঠান
*কামরূপ পলিটেকনিক

## পর্য্যটন ক্ষেত্র
বাইহাটা চালিআলির মূল চোকটির থেকে তিনি কিলোমিটার দূরে অবস্থিত মদন কামদেব দেবালয় প্রত্নতাত্ত্বিক সম্পদে পূর্ণ এক প্রসিদ্ধ পর্য্যটন কেন্দ্র। বাইহাটা চারিআলি থেকে উত্তরে কয়েক কিলোমিটার ভিতরে দেউদুয়ারে গোপেশ্বর দেবালয় অবস্থিত। দেবালয়টি ২৭নং জাতীয় সড়কের কাছে আছে। তদুপরি বাইহাটা চারিআলির নিকটবর্তী কররার কাছে পিঙ্গলেশ্বর দেবালয় অবস্থিত।

## তথ্যসূত্র

বিষয়শ্রেণী:আসামের শহর ও নগর
বিষয়শ্রেণী:কামরূপ জেলা
টেঙ ঙাই মোহুং

**পণ্ডিত টেঙ-ঙাই মোহুং** (জন্ম: ১৭১৫ খ্রিস্টাব্দ) আসামের প্রথম অভিধান প্রণেতা, তাঈ আহোম লেখক, সাহিত্যিক, বুদ্ধিজীবী ছিলেন।

## জন্ম

## কর্মরাজি

## সাথে দেখুন
*আহোম ভাষা
*আহোম জনগোষ্ঠী
*আহোম লিপি
## তথ্যসূত্র

বিষয়শ্রেণী:আহোম রাজ্য
বিষয়শ্রেণী:আসামের ব্যক্তি
বিষয়শ্রেণী:অসমীয়া সাহিত্যিক
লিৎ লাই পেঞ কা কা

তাঈ আহোমদের আদি শাস্ত্রসমূহের মধ্যে **লিৎ লাই পেঞ্ কা কা** হল একটি মূল শাস্ত্র। অসমীয়াতে এটিকে বিবর্ত্তন শাস্ত্র বলে আখ্যা দেওয়া যায়। মলুং চাও বাণী দেও বানী দেওধাই বরুয়ার মতে 'লিৎ লাই পেঞ্ কা কা'র অর্থ হল -'সৃ্ষ্টি পুনরায় অবতারণা বা প্রত্যাগমন বিবরণ সংবলিত খোদিত ফলি বা শাস্ত্র' (লিৎ লাই= সৃষ্টি পুনরায় অবতারণা, পেঞ্=ক্ষুদিত ফলি বা শাস্ত্র,  কা কা= প্রত্যাবর্তন)। ' সৃষ্টির পুনরায় অবতারণা ' এবং ' প্রত্যাগমন' বিষয় দুটির সংযোগ ঘটিয়ে দার্শনিক দৃষ্টিভঙ্গীতে বিশ্লেষণ করে দেখা যায় যে এই শাস্ত্রটিতে বিবর্তন (evolution) সম্পর্কে প্রগাঢ় দার্শনিক তত্ত্ব আছে৷ সেজন্য এটিকে বিবর্তন সম্পর্কিত তাঈ আহোমদের দর্শন শাস্ত্র বলা যায়। এই শাস্ত্রটির বিষয়বস্তুকে তিনটি ভাগে ভাগ করা যায়। প্রথমটি হল আই সিং লাও অর্থাৎ শব্দের অধিষ্ঠাত্রী আইয়ের বন্দনা। দ্বিতীয় ভাগে বিশ্ব ব্রহ্মাণ্ডের উৎপত্তি এবং বিবর্ত্তনের বর্ণনা এবং তৃতীয় ভাগটিতে তাঈ আহোমদের উৎপত্তি সম্পর্কে বর্ণনা সংবলিত করা হয়েছে।

## আদি পেঞ কা কা
বৃহৎ আকারের একটি আদি পেঞ কা কা লেখা হয়েছিল এবং সেটির একটি অতি ক্ষুদ্র অংশ হল এই প্রবন্ধে উল্লিখিত ' লিৎ লাই পেঞ কা কা' টি। এটি তাঈ আহোম সংস্কৃতির একটি উজ্জ্বল নিদর্শন।

## সাহিত্য
লিৎ লাই পেঞ্ কা কার প্রথম ভাগে থাকা আই সিং লাও লিৎ মুৎটি অতি উচ্চ খাপের গীতি কবিতা এবং শাস্ত্রটি নিজেই একটি অতি উচ্চমানবিশিষ্ট সুসাহিত্য। এটি ৫৬৫-৫৭০ খ্রিস্টাব্দের মধ্যে মুং রি মূং রামে লেখা হয়েছিল বলে অনুমান করা হয়।

## দর্শন এবং বিজ্ঞান
বিশ্ব ব্রহ্মাণ্ডের উৎপত্তি সম্পর্কে দার্শনিক তত্ত্বসমূহে দেওয়া ব্যাখ্যা মতে, ভগবান কোনো এক মূহুর্ত্তে প্রয়োজন বোধ করে বিশ্ব ব্রহ্মাণ্ডর সৃষ্টি করেন এবং নির্ধারিত নীতি নিয়ম মতে চলতে থাকায় নিজেই আত্মগোপন করে থাকেন। অন্যদিক দিয়ে বৈজ্ঞানিক তত্ত্ব মতে, যান্ত্রিক প্রক্রিয়ার ফলস্বরূপ বিশ্ব ব্রহ্মাণ্ডের সৃষ্টি হচ্ছে এবং সেখানে এক ভগবানের করার মত কিছু নেই। কিন্তু লিৎ লাই পেঞ কা কাই একটি নতুন তত্ত্ব তুলে ধরে বলেছে যে সেই ভগবানের কামনার ফলস্বরূপ বিশ্ব ব্রহ্মাণ্ডর সৃষ্টি হয়েছিল। আজকাল বিজ্ঞানে বলে যে সূর্য্যের কাছ দিয়ে অন্য একটি নক্ষত্র পার হয়ে যাওয়ায় আন্ত:আকর্ষণের ফলে পৃথিবী সহ অন্য গ্রহসমূহের সৃষ্টি হয়েছিল। পেঞ কা কা মতে একটি গোলাকার বস্তুর মধ্যে হওয়া উদগীরণের ফলস্বরূপ বিশ্ব ব্রহ্মাণ্ডর সৃষ্টি হয়েছে। তারপর (১) শক্তির উৎপত্তি,  (২) মাধ্যাকর্ষণ,  (৩) প্রতিধ্বনি,  (৪) শব্দ,  (৫) জল, (৬) জলবায়ু,  ৬-ক) মাটি ইত্যাদির সৃষ্টি হয়েছে। প্রথমে জল তারপর জীবের সৃষ্টি বলে পেঞ কা কার সূত্রই বলে। সেজন্য পেঞ কা কা একটি উচ্চ খাপের দর্শন শাস্ত্র তথা বিজ্ঞানগ্রন্থ।

## সাথে দেখুন
* আহোম সাম্রাজ্য
* আসামের পর্যটনস্থলসমূহ

## তথ্যসূত্র

## বহিঃসংযোগ

বিষয়শ্রেণী:আহোম রাজ্য
বাংলা সালতানাত–কামাতা রাজ্য যুদ্ধ

থাম্ব|বাংলাদেশের জাতীয় জাদুঘর থেকে প্রাপ্ত বাংলার সালতানাতের একটি হেলমেট।
বাংলা সালতানাত–কামাতা রাজ্য যুদ্ধ ছিল ১৫শ শতকের শেষের দিকে কামাতা রাজ্য এবং বাংলা সালতানাতের মধ্যকার যুদ্ধ। এই সংঘাতের ফলে খেন রাজবংশ উৎখাত হয় এবং বাংলা সালতানাত ১৫০২ সালের মধ্যে বর্তমান পশ্চিম আসামের হাজো পর্যন্ত তার রাজ্য প্রসারিত করে। তা সত্ত্বেও, প্রায় দশ বছরের মধ্যে হারুপ নারায়ণের নেতৃত্বাধীন অসমিয়া ভুইয়ারা সুলতানি প্রশাসনকে সরিয়ে দেয়। তারপরও এই সাফল্য আসাম অঞ্চলে বাঙ্গালী মুসলিম শাসন সম্প্রসারণের জন্য সালতানাতের প্রচেষ্টা অব্যাহত রাখে।

## অভিযান
বিজয়টি সাচিপাত্র নামে একজন ব্রাহ্মণ দ্বারা প্ররোচিত হয়েছিল, যার পুত্রকে রানীর অবৈধ সম্পর্কের জন্য রাজা নীলাম্বর তার মৃত্যুদন্ড কার্যকর করেছিল। সিংহাসন গ্রহণের পরে, বাংলার সুলতান আলাউদ্দিন হোসেন শাহ সাচিপাত্রের আবেদনে সাড়া দিয়ে তার সেনাবাহিনীকে ১৪৯৮ সালে আসাম আক্রমণ করার জন্য শাহ ইসমাইল গাজীর নেতৃত্বে পাঠান। আক্রমণ বাহিনীতে অশ্বারোহী, পদাতিক এবং বাংলার নৌবাহিনী অন্তর্ভুক্ত ছিল। বাংলার সেনাবাহিনী কামতাপুর দুর্গ অবরোধ করে শহরটি ধ্বংস করে দেয়। হুসেন শাহ কামতার নীলাম্বরকে পরাজিত করেছিলেন এবং খেন রাজবংশের রাজত্বের অবসান করেছিলেন। হুসেন শাহ ব্রহ্মপুত্র উপত্যকার উজনি আসাম পর্যন্ত অভিযান অব্যাহত রাখেন। যদিও ১৪৯৮ সালে কামতাপুরের পতন ঘটে, তবে হুসেন শাহ ১৫০২ সালে হাজো পর্যন্ত দখল করতে সক্ষম হন।

## পরবর্তী ঘটনা
এই অঞ্চলটি হাজোর বাঙালি রাজ্যপালদের প্রশাসনের আওতায় আনা হয়েছিল। হুসেন শাহ "কামরুপ, কামতা, জজনগর এবং উড়িষ্যার বিজয়ী" হিসেবে নিজেকে ঘোষণার ফিয়ে মুদ্রা তৈরি করেছিলেন। সুলতান তার পুত্র শাহজাদা দানিয়ালকে নতুন ভাবে বিজিত অঞ্চলের গভর্নর হিসেবে নিযুক্ত করেন; যা হাজো পর্যন্ত পৌঁছেছিল এবং মধ্য আসাম পর্যন্ত প্রসারিত করার উদ্দেশ্যে ছিল।  তবে তাঁর উত্তরসূরীরা কোচ রাজবংশের কাছে এই অঞ্চলের নিয়ন্ত্রণ হারিয়ে ফেলেন।

## তথ্যসূত্র

বিষয়শ্রেণী:বাংলা সালতানাতের সামরিক ইতিহাস
বিষয়শ্রেণী:আসামের রাজ্য
যমুনোত্রী মন্দির

**যমুনোত্রী মন্দিরটি** গড়ওয়াল হিমালয়ের পশ্চিম অঞ্চলে  উচ্চতায় অবস্থিত।  উত্তরকাশি জেলা, উত্তরাখণ্ডে এখানের জেলা আর রাজ্য।  মন্দিরটি দেবী যমুনার উদ্দেশ্যে উত্সর্গীকৃত এবং দেবীর একটি কালো মার্বেল মূর্তি রয়েছে।  যমুনোত্রী মন্দিরটি পৌঁছুতে উত্তরাখণ্ডের প্রধান শহরগুলি - হৃষীকেশ, হরিদ্বার বা দেরাদুন - থেকে পুরো এক দিন লাগে। মন্দিরটি কেবল  হেঁটে বা গাধায় করে  হনুমান চটি শহর থেকে যাওয়া সম্ভব। সেখানে হনুমান ছাট্টি থেকে যমুনোত্রী দুটি ট্রেকিং রুট, *মার্কণ্ডেয় তীর্থ,* যেখানে ঋষি মার্কণ্ডেয় মার্কণ্ডেয় পুরাণে লিখেছিলেন। আরেকটি রাস্তা নদীর বাম তীরে যা খারসালির মাধ্যমে যায়। সেখান থেকে পাঁচ বা ছয় ঘণ্টা দূরে যমুনোত্রী। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভারতের হিন্দু তীর্থস্থান
বিষয়শ্রেণী:হিন্দু পবিত্র শহর
বিষয়শ্রেণী:উত্তরাখণ্ডের হিন্দু মন্দির
অনসূয়া (দ্ব্যর্থতা নিরসন)

**[[অনসূয়া]]** হিন্দু কিংবদন্তিতে বর্ণিত চরিত্র।

## ব্যক্তি
* অনসূয়া দেবী, ভারতীয় আধ্যাত্মিক গুরু
* অনসূয়া ভরদ্বাজ, ভারতীয় অভিনেত্রী
* অনসূয়া মজুমদার, বাঙালি চলচ্চিত্র ও মঞ্চাভিনেত্রী
* অনসূয়া শংকর, ভারতীয় লেখক, কন্নড় ঔপন্যাসিক
* অনুসূয়া সারাভাই, ভারতের নারী শ্রমিক আন্দোলনের পথ প্রদর্শক
* অনসূয়া সেনগুপ্ত, ভারতীয়-বাঙালি চলচ্চিত্র অভিনেত্রী
* অনসূয়া সেনগুপ্ত (কবি), ভারতীয়-আমেরিকান কবি

## চলচ্চিত্র
* *[[অনসূয়া (১৯৩৬-এর চলচ্চিত্র)]]*, চিত্তজালু পুলায়া পরিচালিত ১৯৩৬ সালের তেলুগু ভাষার চলচ্চিত্র
* *[[অনসূয়া (২০০৭-এর চলচ্চিত্র)]]*, রবি বাবু পরিচালিত ২০০৭ সালের তেলুগু ভাষার চলচ্চিত্র
* *[[মহাসাথি অনসূয়া]]*, ১৯৬৫ সালের কন্নড় ভাষার চলচ্চিত্র
* *[[সতী অনসূয়া]]*, এমন একটি কাহিনি যা ১৯৫৭ এবং ১৯৭১ সালের ভারতীয় চলচ্চিত্রের ভিত্তি হয়ে দাঁড়িয়েছিল

## অন্যান্য
* Anasuya (given name)
এন৯৫ মাস্ক

alt=|থাম্ব|এন৯৫ মাস্ক
alt=|থাম্ব|৩এম এন৯৫ মাস্ক
**এন৯৫ মাস্ক** বা **এন৯৫ রেসপিরেটর** হল একটি মুখে দেয়া বস্তুকণা-পরিশোধন রেসপিরেটর যেটি মার্কিন সংস্থা ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH) এর বায়ু পরিশোধন এন৯৫ (N95) এর মানদণ্ড অনুযায়ী তৈরী, যার মানে হল এটির মাধ্যমে অন্তত ৯৫% বালুকণা পরিশোধিত হয়। আর এটি যে পুরোপুরি তেল প্রতিরোধী তা কিন্তু নয়; আরেকটি মানদণ্ড হল, পি৯৫, যেখানে এই তেল প্রতিরোধী কার্যকর হবে। এন৯৫ সব সময় বস্তুকণা পরিশোধন করার ক্ষেত্রে ব্যবহৃত হয়।  এটি একটি যান্ত্রিক পরিশোধন রেসপিরেটর, যা গ্যাস বা বাষ্পের বিরুদ্ধে নয় বরং বালুকণা থেকে ব্যবহারকারীকে সুরক্ষা দেয়। 

এই এন৯৫ মাস্কের সাথে আরো অন্য রেসপিরেটর যুক্ত থাকতে পারে যা যুক্তরাষ্ট্র বাদে অন্য দেশে তাদের নিজস্ব নিয়ম অনুযায়ী হতে পারে। যেমন ইউরোপীয় ইউনিয়নে এফএফপি২ (FFP2) রেসপিরেটর এবং চীনে কেএন৯৫ (KN95) রেসপিরেটর ব্যবহৃত হয়। অবশ্য, পরিশোধন দক্ষতা, পরীক্ষা এজেন্ট আর প্রবাহ হার এবং গ্রহণযোগ্য প্রেশার ড্রপ এর মতো বিষয়ে তাদের কার্যকারিতা উপর ভিত্তি করে কিছুটা আলাদা মানদণ্ড ব্যবহার করা হয়। 

এন৯৫ মাস্ক বানানোর জন্য সিনথেটিক পলিমার ফাইবারের সূক্ষ্ম জাল প্রয়োজন, যা তন্তুহীন পলিপ্রোপিলিন ফ্যাব্রিক নামেও পরিচিত, যেগুলো *গলিত প্রবাহ* নামক একটি প্রক্রিয়ার মাধ্যমে উৎপাদিত হয় যার দ্বারা অভ্যন্তরীণ পরিশোধন স্তর তৈরী হয়। আর এই অভ্যন্তরীণ স্তরেই সব বিপজ্জনক কণা পরিশোধিত হয়। 

## ব্যবহার
থাম্ব|শ্বাসযন্ত্র কার্যকর করার জন্য তিনটি মূল কারণের ভিজুয়াল দৃশ্য - বড় করতে ক্লিক করুন
থাম্ব|ব্যবহারকারীর মাস্ক পরিধানের জন্য নির্দেশনা, যা প্রত্যেকবারই লাগবে- বড় করতে ক্লিক করুন
কর্মীরা যখনই টাইট-ফিটিং রেসপিরেটর ব্যবহার করেন তখনই শ্বাসযন্ত্রের সুরক্ষা ব্যবস্থার ক্ষেত্রে ফিট টেস্ট একটি গুরুত্বপূর্ণ ব্যাপার হয়ে দাঁড়ায়। ওএসএইচএ (OSHA) এর ক্ষেত্রে, প্রতিটি কর্মীর জন্য সঠিক মডেল, শৈলী এবং আকারের রেসপিরেটর শনাক্ত করার পাশাপাশি সঠিক ফিট পরীক্ষা করা প্রয়োজন। এছাড়া, এন৯৫ এর মত অন্য টাইট-ফিটিং রেসপিরেটর প্রত্যেকবার লাগানোর সময় ব্যবহারকারীর সিল চেক করা দরকার। রেসপিরেটর লাগানো জায়গায় মুখের লোম বের হয়ে যেতে পারে। 

রেসপিরেটর ব্যবহারের আগে ডাক্তারের পরামর্শ নেয়া প্রয়োজন কারণ লাগানোর পর শ্বাস নেয়া উল্টো আরও কঠিন হতে পারে। কিছু কিছু ক্ষেত্রে রেসপিরেটর ব্যবহারে হৃৎপিণ্ডের প্রবাহ আটকানো, ফুসফুসের রোগ এবং ক্লাস্ট্রোফোবিয়ার মতো মানসিক রোগও হতে পারে। 

## তথ্যসূত্র

বিষয়শ্রেণী:স্বাস্থ্য গবেষণা
দনৌজ রায়

**রাজা দনৌজ রায়** বা **সোনারগাঁয়ের রায়**  ভারতীয় উপমহাদেশের স্বাধীন বঙ্গরাজ্যের রাজা ছিলেন।  তার রাজধানী শহর সোনারগাঁ।  জিয়াউদ্দিন বরনীর তারিখ-ই-ফিরুযশাহী গ্রন্থে প্রথম দনৌজ রায়ের নাম পাওয়া যায়।  ওই গ্রন্থে  বলা হয়েছে  দনৌজ ৬৮১ হিজরি অনুযায়ী ১২৮২  সালে দিল্লির সুলতান গিয়াসউদ্দিন বলবনের সাথে চুক্তিবদ্ধ হন।   দশরথদেব-দনৌজ-মাধব অভিধার নিরীখে ধারণা করা হয়,  দশরথদেব ও বাংলার বংশ তলিকায় নৃপতি দনৌজ মাধব ও সোনারগাঁয়ের রাজা দনৌজ রায় এক ও অভিন্ন ব্যক্তি।  ভারতীয় উপমহাদেশের ইতিহাস অনুসারে দনৌজ রায় ছিলেন পূর্ব বাংলার শেষ হিন্দু রাজা।  ১২৮২ খ্রিস্টাব্দের পরে দনৌজ রায় সম্পর্কে তেমন তথ্য জানা না গেলেও ঐতিহাসিকরা ধারণা করছেন  তিনি আরো কয়েক বছর তার মৃত্যুর আগ পর্যন্ত সোনারগাঁয়ে রাজত্ব করেন।  এ রাজার বংশের কোনো অধিপতি পরবর্তীতে সোনারগাঁ শাসন করে আর ওই রাজা  ১৩০২ সালে মুসলিম আক্রমণের মোকাবিলা করে।  মুসলিম অভিযানের ফলে সোনারগাঁয়ের পতনের পাশাপাশি পূর্ব বাংলায় স্বাধীন হিন্দু রাজত্বের অবসান ঘটে। 

## পরিচিতি
তবে দনৌজ রায়ের পরিচয় সম্পর্কিত কোনো স্পষ্ট তথ্য  বাংলার নরপতিদের বংশ তালিকায় পাওয়া যায় না।  ১২ শতকের শেষের দিকে অথবা ১৩ শতকের প্রথমদিকে কোনো একসময় মেঘনার পূর্ব তীরবর্তী এলাকায় ক্ষমতায় অধিষ্ঠিত দেব রাজবংশের দশরথদেবের সাথে দনৌজ রায়কে এক ও অভিন্ন বলে ধারণা করা হয়।  দশরথদেবের আদাবাড়ি তাম্রশাসন এ ভূমিদানকারী নৃপতিকে পরম-ভট্টারক, পরমেশ্বর ও মহারাজাধিরাজ অরিরাজ-দনৌজ-মাধব, যশস্বী দশরথদেব হিসেবে উপস্থাপন করা হয়েছে। 

বংশ তালিকা প্রণেতা ইদিলপুরের ঘটকরা তাদের  প্রচলিত কাহিনী অনুসরণে লিখেছেন যে, বাংলাদেশের বৃহত্তম বরিশাল জেলায় (পূর্ব নাম চন্দ্রদ্বীপ)   দনৌজ রায়ের অধীনে একটি স্বাধীন রাজ্য গড়ে উঠে।  এ লোককাহিনী অনেকাংশেই সত্য।  তাই বলা হয় দনৌজ রায় কায়স্থ সম্ভবত সোনারগাঁয়ের রাজা দনৌজ রায়ের সঙ্গে অভিন্ন।

## শাসনকাল
দনৌজ তুগ্রিল খানের শাসনামলের আগে সোনারগাঁয়ের কাছাকাছি সেনরাজাদের অধীনস্থ কোনো অঞ্চল হয়তো অধিকার করেছিলেন।  তুগিল খান ১২৬৮ সালে সুলতান গিয়াসউদ্দীন বলবন কর্তৃক ক্ষমতাপ্রাপ্ত হয়ে পূর্ব বাংলার শাসনকর্তা হিসেবে দায়িত্ব পান।  সে হিসেবে  চন্দ্রদ্বীপ রাজবংশের স্থপতি দশরথদেব দনৌজ মাধব ১২৬৮ খ্রিস্টাব্দের পূর্বে সেনরাজ্যের কিয়দংশ অধিকার করে থাকবেন।  

## তথ্যসূত্র

বিষয়শ্রেণী:বাংলার জমিদার
সোনারঙ জোড় মন্দির

**সোনারঙ জোড় মন্দির** বাংলাদেশের মুন্সীগঞ্জ জেলার টংগিবাড়ী উপজেলার সোনারঙ গ্রামে অবস্থিত দুটি হিন্দু মন্দির।

মন্দির দুটির মধ্যে পশ্চিমেরটি কালী মন্দির এবং পূর্বদিকেরটি শিব মন্দির। পশ্চিমের মন্দিরটি পূর্বদিকেরটির তুলনায় উচ্চতর। ৫.৩৫ মিটার  বর্গাকার একটি স্থানের উপর অবস্থিত মন্দিরটির উচ্চতা প্রায় ১৫ মি। মন্দিরের সাথে ১.৯৪ মি প্রশস্তের একটি বারান্দা আছে।

## আরো পড়ুন
* বাংলাদেশের হিন্দু মন্দিরের তালিকা 
* আদিনাথ মন্দির, মহেশখালি
* শ্যামসিদ্ধি মঠ

## তথ্যসূত্র

## বহিঃসংযোগ

বিষয়শ্রেণী:শিব মন্দির
বিষয়শ্রেণী:কালী মন্দির
বিষয়শ্রেণী:১৯শ শতাব্দীর হিন্দু মন্দির
বিষয়শ্রেণী:মুন্সিগঞ্জ জেলার হিন্দু মন্দির
বাংলায় দিল্লির আক্রমণ (১৩৫৮–১৩৬০)

**বাংলায় দিল্লির আক্রমণ** দ্বারা ১৩৫৩ সালের নভেম্বর থেকে ১৩৫৪ সালের সেপ্টেম্বর পর্যন্ত বাংলার বিরুদ্ধে পরিচালিত দিল্লি সালতানাতের আক্রমণকে বুঝানো হয়। ১৩৫৩ সালের নভেম্বরে দিল্লির সুলতান ফিরোজ শাহ তুঘলক এক বিরাট সৈন্যবাহিনীসহ বাংলা আক্রমণ করেন। কিন্তু বাংলার সুলতান সিকান্দার শাহ এই আক্রমণ প্রতিহত করে দিতে সক্ষম হন। বাংলাকে স্বাধীন হিসেবে দিল্লির মেনে নেয়।
## পটভূমি
চতুর্দশ শতাব্দীর গোড়ার দিকে, বাংলায় দিল্লির বিদ্রোহী গভর্নররা তাদের নিজস্ব সালতানাত গঠন করেছিলেন। ১৩৫২ খ্রিষ্টাব্দে শামসুদ্দিন ইলিয়াস শাহ বাংলার অন্যান্য শাসকদের পরাজিত করেন এবং এই অঞ্চলকে এক সালতানাতের মধ্যে একত্রিত করেন। ইলিয়াস শাহ নিজেকে বাংলার সুলতান হিসেবে ঘোষণা করেন। ইলিয়াস শাহের পূর্ববর্তী সামরিক অভিযানের সাথে কাঠমান্ডু ও বারাণসীকে দখল করে; এবং উড়িষ্যায় আক্রমণ চালায়। যার ফলে ১৩৫৩ সালে দিল্লি বাংলায় আক্রমণ চালায় কিন্তু পরাজিত হয়। ইলিয়াস শাহের জীবিত থাকাকালে ফিরোজ শাহ আর বাংলা আক্রমণ করার সাহস করেন নি। ইলিয়াস শাহের মৃত্যুর পর ১৩৫৮ সালে তিনি পুনারায় বাংলা আক্রমণ করেন। তুঘলক ইলিয়াস শাহের এক প্রতিদ্বন্দ্বীর জামাইকে বাংলার সুলতান হিসেবে বসানোর চেষ্টা করেছিলেন।

## অবরোধ
আগ্রাসনের সময়, সিকান্দার শাহ তার বাবার মতো একডালা দুর্গে নিজেকে প্রতিষ্ঠিত করেছিলেন। দিল্লি সেনাবাহিনী কয়েক মাস ধরে দুর্গটি অবরুদ্ধ করে রেখেছিল। বাংলার জলবায়ুতে ক্লান্ত হয়ে পড়ার পরে, দিল্লি সুলতান সিকান্দার শাহের সাথে একটি শান্তি চুক্তিতে পৌঁছেছেন। দিল্লি সিকান্দারকে স্বাধীন শাসক হিসাবে স্বীকৃতি দেয়। শান্তি চুক্তি দুই শতাব্দী ধরে বাংলার স্বাধীনতা নিশ্চিত করে।

## আরো দেখুন
* বাংলায় দিল্লির আক্রমণ (১৩৫৩–১৩৫৪)
* বাংলায় মুঘল আক্রমণ
## তথ্যসূত্র

বিষয়শ্রেণী:বাংলা সালতানাতের সামরিক ইতিহাস
বিষয়শ্রেণী:দিল্লি সালতানাত
আইডিএফসি ফার্স্ট ব্যাঙ্ক

**আইডিএফসি ফার্স্ট ব্যাংক** (পূর্বে **আইডিএফসি ব্যাংক**) একটি ভারতীয় ব্যাংকিং সংস্থা যার সদর দপ্তর মুম্বাইয়ে।  ব্যাংকটি ২০১৫ সালের ১ অক্টোবর কার্যক্রম শুরু করে। আইডিএফসি জুলাই ২০১৫ সালে ভারতীয় রিজার্ভ ব্যাংক থেকে ইউনিভার্সাল ব্যাঙ্কিং লাইসেন্স পায়। ২০১৫ সালের ৬ নভেম্বর আইডিএফসি ব্যাংক বম্বে স্টক এক্সচেঞ্জ এবং ন্যাশনাল স্টক এক্সচেঞ্জ অব ইন্ডিয়া তে তালিকাভুক্ত হয়।

## তথ্যসূত্র

বিষয়শ্রেণী:ভারতের বেসরকারী খাতের ব্যাংক
বিষয়শ্রেণী:মুম্বই-ভিত্তিক ব্যাংক
বিষয়শ্রেণী:২০১৫-এ মহারাষ্ট্রে প্রতিষ্ঠিত
বিষয়শ্রেণী:২০১৫-এ প্রতিষ্ঠিত ব্যাংক
বিষয়শ্রেণী:২০১৫-এ প্রতিষ্ঠিত ভারতীয় কোম্পানি
ইব্রাহিম বিন খলিল

**ইব্রাহিম বিন খলিল** ছিলেন চট্টগ্রাম-১৪ আসন থেকে নির্বাচিত দুইবারের সংসদ সদস্য, রাজনীতিবিদ ও মুক্তিযোদ্ধা। এছাড়াও, তিনি জাতীয় পার্টির সাবেক প্রেসিডিয়াম সদস্য এবং মুক্তিযোদ্ধা সংসদ কেন্দ্রীয় কমান্ড কাউন্সিলের সাবেক চেয়ারম্যান ছিলেন।

## জন্ম
ইব্রাহিম বিন খলিল চট্টগ্রাম জেলার সাতকানিয়া উপজেলায় জন্মগ্রহণ করেন।
## রাজনীতি ও নির্বাচন
ইব্রাহিম বিন খলিল ১৯৮৬ সালে চট্টগ্রাম-১৪ আসন থেকে ৩য় সংসদ সদস্য এবং ১৯৮৮ সালে চতুর্থ সংসদ সদস্য হিসেবে নির্বাচিত হন। এছাড়াও, তিনি ১৯৯৬ সালে ইসলামী জাতীয় ঐক্যফ্রন্ট এবং ২০০১ সালে জাতীয় পার্টি (এরশাদ) এর হয়ে সংসদ নির্বাচনে প্রতিদ্বন্দ্বিতা করে পরাজিত হন।
## মৃত্যু
তিনি ২০০৪ সালে মৃত্যুবরণ করেন।
## তথ্যসূত্র

বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
রাভা ভাষা

**রাভা** ভারতের চীনা-তিব্বতীয় ভাষা পরিবারের ভাষা। রাভা জনগোষ্ঠী-এর লোকেরা এই ভাষা ব্যবহার করে। রাভা জনগোষ্ঠী আসামের ভৈয়ামের জনজাতিসমূহের মধ্যে অন্যতম। আসামের গোয়ালপাড়া জেলা, কামরূপ জেলা এবং দরং জেলায় মূলতঃ এদের বসতি। তদুপরি ভারতের পশ্চিমবঙ্গ এবং মেঘালয় রাজ্যে রাভা জনগোষ্ঠীর লোকেরা রাভা ভাষা বলে। মাইতুরী এবং রংদানী রাভা ভাষার দুটি মুখ্য উপভাষা। কিন্তু এই দুই উপভাষা অপসারী হওয়ার জন্য এই দুই উপভাষা বলা লোকেদের পরস্পরের সাথে যোগাযোগ করতে অসুবিধা হয়। ইউ.ভি জোসেফের মতে রাভা ভাষার তিনটি উপভাষা আছে। সেগুলি হল : রংদানীয়া বা রংদানী, মাইতুরীয়া বা মাইতুরী এবং চঙ্গা বা কোচা। তিনি আরো বলেন যে কোচা উপভাষা ব্রহ্মপুত্র নদ-এর উত্তরপারে বলা হয়। কিন্তু এটি অত্যন্ত অপসারী হওয়ার জন্য রংদানী বা মাইতুরী ভাষীরা কোচা ভাষা বুঝতে পারে না। রংদানী এবং মাইতুরী ভাষা ব্রহ্মপুত্রের দক্ষিণ পারে বলা হয় এবং এর মধ্যে ভিন্নতা তুলনামূলক ভাবে কম। এই ভাষা দুটি বিশেষভাবে আসামের গোয়ালপাড়া জেলা এবং মেঘালয়ের উত্তরের ঢালে বলা হয়। রংদানী এবং মাইতুরীর মধ্যে পার্থক্য যতদূর পশ্চিম পর্যন্ত যাওয়া যায় ততদূর বিদ্যমান হয়। ২০০৭ সালে তিনি রাভা ভাষার ব্যাকরণ প্রকাশ করেছিলেন। রাভা ভাষা মূলত চীনা-তিব্বতীয় ভাষা পরিবারের অন্তর্গত। এটি ব্রহ্মপুত্রণ উপপরিবারের বড়ো-গারো গোষ্ঠীর ভাষা। রাভা ভাষার নিজস্ব লিপি নেই। এই ভাষা লিখতে অসমীয়া লিপি এবং বাংলা লিপি ব্যবহার করা হয়। রাভা ভাষা রাভা হাসং স্বায়ত্তশাসিত পরিষদ-এর সরকারী ভাষা।

## বৈশিষ্ট্য
রাভা ব্যাকরণসম্মত ভাষা এবং এর নিজস্ব গাণিতিক সংখ্যাও আছে। রাভা ভাষা ব্যাকরণের পদ, শব্দরূপ, ধাতুরূপ ইত্যাদি নিয়ম মানি চলে। তদুপরি রাভা ভাষার খণ্ডবাক্য এবং প্রবাদের ধাঁচের নিজস্ব প্রকাশভঙ্গী আছে।
## বর্তমান স্থিতি
বর্তমান পর্যন্ত রাভা ভাষার দুটি অভিধান প্রকাশিত হয়েছে। তদুপরি রাভা, ইংরাজী এবং অসমীয়া ভাষায় 'ছমলায়দিনি রাওছামি' নামের পূর্ণাঙ্গ রাভা প্রশাসনীয় পরিভাষা প্রকাশিত হয়েছে।
## ভৌগোলিক বিতরণ
রাভা ভাষা ভারতের মূলতঃ উত্তর-পূর্বাঞ্চলত বলা হয়। ইথনোলগের মতে রাভা ভাষা বলা অঞ্চলসমূহ হল:
*দরং জেলা, গোয়ালপাড়া জেলা এবং কামরূপ জেলা, পশ্চিম আসাম
*নাগাল্যান্ড
*জলপাইগুড়ি জেলা এবং আলিপুরদুয়ার জেলা এবং কোচবিহার জেলার তুফানগঞ্জ মহকুমা, পশ্চিমবঙ্গ
*পূর্ব গারো পাহাড় জেলা এবং পশ্চিম গারো পাহাড় জেলা, মেঘালয়

## তথ্যসূত্র

বিষয়শ্রেণী:পশ্চিমবঙ্গের ভাষা
বিষয়শ্রেণী:আসামের ভাষা ও লিপি
বিষয়শ্রেণী:ভারতের বিপন্ন ভাষা
বিষয়শ্রেণী:আসামের ভাষা
আবদুর রাজ্জাক খান

**আবদুর রাজ্জাক খান** (১২ অক্টোবর ১৯৪৬-১৬ জুন ২০১৬) বাংলাদেশের পটুয়াখালী জেলার রাজনীতিবিদ, মুক্তিযোদ্ধা ও পটুয়াখালী-৪ (কলাপাড়া-রাঙ্গাবালী) আসনের সাবেক সংসদ সদস্য।

## প্রাথমিক জীবন
আবদুর রাজ্জাক খান ১২ অক্টোবর ১৯৪৬ সালে পটুয়াখালী জেলার কলাপাড়া উপজেলার নীলগঞ্জ ইউনিয়নের সুলতানগঞ্জ গ্রামে জন্মগ্রহণ করেন।

## রাজনৈতিক জীবন
আবদুর রাজ্জাক খান জাতীয় পার্টির কেন্দ্রীয় ভাইস চেয়ারম্যান এবং পটুয়াখালী জেলা জাতীয় পার্টির সভাপতি ছিলেন। জনতা ব্যাংকের সাবেক পরিচালক ও মুক্তিযোদ্ধা সংসদ পটুয়াখালী জেলার সাবেক কমান্ডার ছিলেন তিনি।

আবদুর রাজ্জাক ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে পটুয়াখালী-৪ (কলাপাড়া-রাঙ্গাবালী) আসন থেকে সংসদ সদস্য নির্বাচিত হয়েছিলেন।

## মৃত্যু
আবদুর রাজ্জাক খান ১৬ জুন ২০১৬ সালে ঢাকার শেরেবাংলা নগরের জাতীয় হৃদরোগ ইন্সটিটিউটে চিকিৎসাধীন অবস্থায় মৃত্যুবরণ করেন। তাকে পটুয়াখালী জেলার কলাপাড়া উপজেলার নীলগঞ্জ ইউনিয়নের সুলতানগঞ্জ গ্রামে সমাহিত করা হয়।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:কলাপাড়া উপজেলার ব্যক্তি
বিষয়শ্রেণী:পটুয়াখালী জেলার সামরিক ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
দ'দান থান

আসাম-এর গোয়ালপাড়া জেলা-এর আগিয়ার থেকে ১৮ কিলোমিটার দূরে অবস্থিত একটি থান হল **শ্রীশ্রী রিসি আশ্রিত দ'দান থান**৷ প্রতিবছরে ফাল্গুনের শুক্লা মহাষ্টমীর থেকে একাদশী পর্যন্ত এখানে একটি মেলা উদ্‌যাপন করা হয়৷ ১৯৭১ সাল থেকে রাভারা পরম শ্রদ্ধাসহকারে একে জাতীয় উৎসব হিসেবে পালন করে আসছে৷ এই মেলায় শিব বা রিসির পূজা-অর্চনা করার সাথে বীর রাজা দ'দান এবং দ'দান রাজার সেনাপতি মারুক্ষেত্রীকে শ্রদ্ধার্ঘ অর্পণ করা হয়৷ পূর্বে যদিও দ'দান মেলায় শাক্ত পূজার প্রচলন ছিল, সম্প্রতি বৈষ্ণব আচার-নীতিতে পূজা-অর্চনা করা হয়৷

## ইতিহাস

আসামে বাস করা চীন-তিব্বতীয় মূলের একটি জনগোষ্ঠী হল রাভা জনগোষ্ঠী৷ জনশ্রুতি অনুসারে, রাভাদের আদি রাজা দ'দান৷ প্রবল পরাক্রমী এই দ'দান রাজা প্রথমে বাণ রাজার সেনাপতি ছিলেন৷ অবশ্য কোনো কোনো লোকের মতে দ'দান বাণ রাজার ভাগিনেয় ছিল৷ অন্য কোনো মতে আবার বাণ রাজার জ্যেষ্ঠ পুত্র ইন্দ্রদমনকেও দ'দান বলে বিশ্বাস করা হয়।

বাণ রাজার কন্যা উষাকে শ্রীকৃষ্ণের নাতি অনিরুদ্ধ অগ্নিগড়-এর মধ্যে গন্ধর্ব বিবাহ করবেন বলে জানতে পেরে বাণ রাজা তাকে নাগপাশে বন্দী করে রাখেন৷ এই কথা শুনে শ্রীকৃষ্ণ এসে বাণ রাজার সাথে যুদ্ধ করেন। হরি-হরের যুদ্ধ রূপে পরিগণিত এই যুদ্ধে বাণ রাজার সৈন্য ছিন্ন-ভিন্ন হয়ে পড়ায় প্রধান সেনাপতি দ'দানও যুদ্ধে আহত হয়ে রাজ্য ত্যাগ করে শেষে 'দক্ষিণ কোল' এ এসে রাজ্য স্থাপন করেন।  রাজা দ'দান মারুক্ষেত্রীসহ স্বজন-সামন্তকে তুরা-ফুলবাড়িতে এসে সেখানে নিজ রাজ্য স্থাপন করেন।

রাভারা শাক্তপন্থী৷ যেহেতু দ'দান শিবভক্ত ছিল, সেজন্য রাভারা শিবকে (রিসি) প্রধান দেবতা হিসাবে গণ্য করেন। এই মেলায় রাভা জনগোষ্ঠীর বিভিন্ন নৃত্য-গীত অনুষ্ঠিত হওয়ার সাথে সার্কাস, সিনেমা, মিনাবাজার মতো অনুষ্ঠানও অনুষ্ঠিত হয়৷

## তথ্যসূত্র


বিষয়শ্রেণী:আসামের ধর্মীয় স্থান
বিষয়শ্রেণী:হিন্দু মন্দির
বিষয়শ্রেণী:গোয়ালপাড়া জেলা
বায়তুর রহমান মসজিদ

**বায়তুর রহমান মসজিদ** (হাউস অফ দ্য গ্রেইস) আমেরিকার যুক্তরাষ্ট্রের মেরিল্যান্ড সিলভার স্প্রিংয়ে অবস্থিত মসজিদ। ১৯৯৪ সালের ১৪ ই অক্টোবর আহমদিয়া মুসলিম সম্প্রদায়ের মির্জা তাহির আহমদ প্রতিষ্ঠা করেন। মসজিদটি আহমদিয়া মুসলিম সম্প্রদায় পরিচালনা করছে। উদ্বোধনী অনুষ্ঠানে আমেরিকা আনুমানিক ৫০ হাজার আহমদি এবং অতিথি উপস্থিত ছিলেন।

## আরও দেখুন
* মসজিদের তালিকা
* আমেরিকার মসজিদসমূহের তালিকা
* যুক্তরাষ্ট্রের মসজিদসমূহের তালিকা
## তথ্যসূত্র

বিষয়শ্রেণী:ইসলামি ভবন
বিষয়শ্রেণী:ইসলামি স্থাপত্য
বিষয়শ্রেণী:আমেরিকার মসজিদ
বিষয়শ্রেণী:যুক্তরাষ্ট্রের মসজিদ
বিষয়শ্রেণী:গম্বুজসহ মসজিদ
মাকতুম বিন রশিদ আল মাকতুম

**শেখ মাকতুম বিন রশিদ আল মাকতুম** (১৯৪১ – ৪ জানুয়ারি ২০০৬) (; ) ছিলেন সংযুক্ত আরব আমিরাতের উপ-রাষ্ট্রপতি এবং প্রধানমন্ত্রী। এছাড়াও তিনি দুবাই আমিরাতের আমির (শাসক) ছিলেন। তবে তিনি **শেখ মাকতুম** নামেই অধিক পরিচিত ছিলেন।

## জীবনী
তিনি ১৯৪১ সালে দুবাইয়ের আল শিনদাগায় আল বু ফালাসাহ উপজাতির আল মাকতুম পরিবারে জন্মগ্রহণ করেছিলেন। তার পিতা শেখ রশিদ বিন সাইদ আল মাকতুম ১৯৫৮ সালে তার দাদা শেখ সাইদ বিন মাকতুম বিন হাশর আল মাকতুম (দ্বিতীয় সাইদ) এর মৃত্যুর পরে দুবাইয়ের শাসক হন। শেখ মাকতুম দেশটির স্বাধীনতার পর  সর্বপ্রথম ১৯৭১ সালের ২৫ এপ্রিল থেকে ৯ ডিসেম্বর পর্যন্ত সংযুক্ত আরব আমিরাতের প্রধানমন্ত্রী ছিলেন। তার পিতা ১৯৭১ সাল থেকে সেদেশের উপরাষ্ট্রপতি ছিলেন।

১৯৯০ সালের ৭ অক্টোবরে তার পিতার মৃত্যুর পরে তিনি পুনরায় সংযুক্ত আরব আমিরাতের প্রধানমন্ত্রী নিযুক্ত হন। এছাড়াও তিনি তার পিতার স্থলাভিষিক্ত হয়ে দুবাই আমিরাতের শাসক এবং সংযুক্ত আরব আমিরাতেরর উপরাষ্ট্রপতি হিসেবেও দায়িত্ব গ্রহণ করেন। ২০০৬ সালের ৪ জানুয়ারিতে মারা যাওয়ার আগ পর্যন্ত তিনি একই সাথে এই তিনটি পদে নিযুক্ত ছিলেন।

শেখ জায়েদ বিন সুলতান আল নাহিয়ানের মৃত্যুর পর তার পুত্র শেখ খলিফা বিন জায়েদ আল নাহিয়ানকে সংযুক্ত আরব আমিরাতের রাষ্ট্রপতি হিসেবে ঘোষণা ও তার দায়িত্ব গ্রহণের আগ পর্যন্ত শেখ মাখতুম ২০০৪ সালে ২-৩ নভেম্বর পর্যন্ত সংক্ষিপ্ত সময়ের জন্য সংযুক্ত আরব আমিরাতের ভারপ্রাপ্ত রাষ্ট্রপতির দায়িত্ব পালন করেছেন।

শেখ মাকতুম তার দুই ভাই শেখ মোহাম্মদ বিন রশিদ (দুবাই আমিরাতের যুবরাজ ও পরবর্তী শাসক এবং সংযুক্ত আরব আমিরাতের প্রতিরক্ষা মন্ত্রী ও পরবর্তী প্রধানমন্ত্রী এবং উপরাষ্ট্রপতি) এবং শেখ হামদানের (সংযুক্ত আরব আমিরাতের অর্থ মন্ত্রী) সহযোগিতায় দুবাই আমিরাত পরিচালনা করতেন।

তিনি দুবাইয়ের গোডলফিন আস্তাবলের সহ-মালিক (তার ভাইদের সাথে) হিসাবেও বিশ্বব্যাপী পরিচিত ছিলেন। যা বিশ্বজুড়ে প্রধান-প্রধান ঘোড়ার দৌড়গুলোতে প্রতিযোগিতা করে থাকে।

## মৃত্যু
শেখ মাকতুম বিন রশিদ আল মাকতুম ২০০৬ সালের ৪ জানুয়ারি সকালে অস্ট্রেলিয়ার কুইন্সল্যান্ডের গোল্ড কোস্টের প্যালাজো ভার্সেস হোটেলে থাকা কালীন সময়ে হার্ট অ্যাটাকের শিকার হয়ে মারা যান। তার মৃত্যুর পর তার ভাই শেখ মোহাম্মদ বিন রশিদ আল মাকতুম দুবাইয়ের শাসক হন। তার মরদেহ অস্ট্রেলিয়া থেকে ফিরিয়ে এনে তাকে দুবাইয়ে কবর দেওয়া হয়।

## পাদটীকা


## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:আমিরাতি রাজনীতিবিদ
বিষয়শ্রেণী:দুবাইয়ের শাসক
বিষয়শ্রেণী:আল মাকতুম
বিষয়শ্রেণী:সংযুক্ত আরব আমিরাতের প্রধানমন্ত্রী
বিষয়শ্রেণী:সংযুক্ত আরব আমিরাতের রাষ্ট্রপতি
ট্রান্স ইউনিয়ন সিবিল

**ট্রান্সইউনিয়ন সিবিল লিমিটেড** ভারতে পরিচালিত একটি ক্রেডিট তথ্য সংস্থা। এটি ৬০০ মিলিয়ন ব্যক্তি এবং ৩২ মিলিয়ন ব্যবসার ক্রেডিট ফাইল বজায় রাখে। ট্রান্সইউনিয়ন ভারতে পরিচালিত চারটি ক্রেডিট ব্যুরোর মধ্যে একটি এবং একটি আমেরিকান বহুজাতিক গ্রুপ ট্রান্স ইউনিয়নের অংশ।

## উপভোক্তা  ঋণ প্রতিবেদন
ট্রান্স ইউনিয়ন সিবিল ঋণের ঝুঁকি ও মূল্যঋণ (সুদের হার নির্ধারণের) মূল্যায়নের উদ্দেশ্যে উপভোক্তার ধার এবং পেমেন্ট তথ্য সামগ্রিক একত্রিত করে। এটি শিকাগোর ট্রান্সউনিউনের সাথে যৌথভাবে কাজ করে।

বেকারত্বের সিদ্ধান্তেও ভোক্তা ক্রেডিট স্কোর ব্যবহার করা হয় যদিও ভারতে কোন গবেষণা নেই যা দেখায় খারাপ ঋণ কর্মচারীদের অসদাচরণ এবং বেকারত্বের দিকে নিয়ে যায়

## ব্যবসা ক্রেডিট প্রতিবেদনের
ট্রান্স ইউনিয়ন সিবিল ঋণের ঝুঁকি ও মূল্যঋণ (সুদের হার নির্ধারণের) মূল্যায়নের উদ্দেশ্যে ব্যবসায়িক আর্থিক বিবরণ এবং পেমেন্ট তথ্য সামগ্রিক একত্রিত করে। এটি নিউ জার্সির ডুন এবং ব্র্যাডস্ট্রির সাথে অংশীদারত্ব করেছে। ডুন এবং ব্র্যাডস্ট্রির বিশ্বব্যাপী ১৫০ মিলিয়ন ব্যবসায়ের নথি পত্র পরিচালনা করে।

## ইতিহাস
* ২০০০: সিবিল (ক্রেডিট ইনফরমেশন ব্যুরো (ইন্ডিয়া) লিমিটেড) অন্তর্ভুক্ত হয়।
* ২০০৪: ভারতে ক্রেডিট ব্যুরো পরিষেবা চালু হয় (উপভোক্তা  ঋণ)।
* ২০০৬: বাণিজ্যিক ব্যুরো অপারেশন শুরু হয়।
* ২০০৭: সিবিল স্কোর, ব্যাঙ্ক ও আর্থিক প্রতিষ্ঠানগুলির জন্য ভারতের প্রথম জেনেরিক রিস্ক স্কোরিং মডেল চালু হয়।
* ২০১০: ভারতে ক্রেডিট শিল্পের জন্য দুটি ভিত্তি শুরু করে:
** সিবিল শনাক্ত: উচ্চ ঝুঁকিপূর্ণ কার্যকলাপ সম্পর্কিত তথ্যের জন্য ভারতের প্রথম সংগ্রহস্থল।
** সিবিল বন্ধক পরীক্ষা: ভারতে বন্ধকের প্রথম কেন্দ্রীভূত তথ্যভাণ্ডার।
* ২০১১: সিবিল স্কোর স্বতন্ত্র গ্রাহকদের জন্য উপলব্ধ করা হয়।
* ২০১৬: ট্রান্স ইউনিয়ন ৮২% শেয়ার  অর্জন করে ট্রান্স ইউনিয়ন সিবিল হয়।
* ২০১৭: ক্ষুদ্র ও মাঝারি শিল্পে ঋণ অনুপ্রবেশ চালাতে এবং ঋণদাতারা ঝুঁকি ভাল মূল্যায়ন করতে সাহায্য ট্রান্স ইউনিয়ন সিবিল, সিবিল এমএসএমই  র‌্যাঙ্ক আরম্ভ করে।
* ২০১৭: ব্যাঙ্ক অফ ইন্ডিয়া কোম্পানির ৫% শেয়ার বিক্রি করেছে 190.6 কোটি টাকা, যা ট্রান্স ইউনিয়ন সিবিল-এর জন্য US $592 মিলিয়ন মার্কিন ডলার মূল্যের মান ইঙ্গিত করে।

## প্রতিযোগিতা
ট্রানসানিয়ন সিবিল-এর প্রতিযোগীদের মধ্যে রয়েছে:
* ক্রিফ হাই মার্ক
* ইকুইফ্যাক্স
* এক্সপেরিয়ান

## তথ্যসূত্র

বিষয়শ্রেণী:যাচাইকরণ ব্যর্থ হওয়াসহ নিবন্ধ
বিষয়শ্রেণী:অবচিত চিত্র সিনট্যাক্স ব্যবহার করা পাতা
বিষয়শ্রেণী:২০১৬-এর অধিগ্রহণ ও একত্রীকরণ
বিষয়শ্রেণী:২০০০-এ প্রতিষ্ঠিত ভারতীয় কোম্পানি
এস এম আবু সায়ীদ

**এস এম আবু সায়ীদ** (১ জানুয়ারি ১৯৩৭-২৮ আগস্ট ২০১৭) বাংলাদেশের নড়াইল জেলার রাজনীতিবিদ, মুক্তিযোদ্ধা ও নড়াইল-১ আসনের সাবেক সংসদ সদস্য।

## জন্ম ও প্রাথমিক জীবন
এস এম আবু সায়ীদ ১ জানুয়ারি ১৯৩৭ সালে নড়াইল জেলার কালিয়া উপজেলার বাবরা গ্রামে জন্মগ্রহণ করেন। তিনি নিঃসন্তান ছিলেন।

## রাজনৈতিক ও কর্মজীবন
এসএম আবু সায়ীদ খুলনা দৌলতপুর দিবা নৈশ কলেজ ও সরকারি শহীদ আব্দুস সালাম ডিগ্রি কলেজের অধ্যক্ষ ছিলেন। তিনি মুক্তিযোদ্ধা ছিলেন। তিনি ১৯৮৪ সালে আওয়ামী লীগ ছেড়ে জাতীয় পার্টিতে যোগ দিয়ে প্রথমে কালিয়া উপজেলা পরিষদের চেয়ারম্যান ও পরে নড়াইল জেলা জেলা পরিষদের চেয়ারম্যান ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নড়াইল-১ আসন থেকে সংসদ সদস্য নির্বাচিত হয়েছিলেন। ১৯৯৬ সালে তিনি পুনরায় আওয়ামী লীগে যোগ দিয়ে নড়াইল জেলা কৃষকলীগের সভাপতি নির্বাচিত হন।

## মৃত্যু
এসএম আবু সায়ীদ ২৮ আগস্ট ২০১৭ হৃদরোগে আক্রান্ত হয়ে নড়াইল সদর হাসপাতালে মৃত্যুবরণ করেন।

## তথ্যসূত্র

বিষয়শ্রেণী:২০১৭-এ মৃত্যু
বিষয়শ্রেণী:১৯৩৭-এ জন্ম
বিষয়শ্রেণী:বাংলাদেশী শিক্ষায়তনিক
বিষয়শ্রেণী:নড়াইল জেলার রাজনীতিবিদ
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:নড়াইল জেলার ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:উপজেলা পরিষদের চেয়ারম্যান
আপং

মিসিং লোকদের মধ্যে বহুলভাবে প্রচলিত পানীর নাম **আপং**৷ মিসিংরা দৈনন্দিন জীবনে ব্যবহার করা ছাড়াও উৎসব-পরব, ধর্মীয় কাজ এবং অপদেবতার নৈবেদ্য হিসাবেও ব্যবহার করে আসছে৷

## প্রকার
আপং বিশেষভাবে দুধরনের:
* নগজিন বা নগিন আপং (বগা মদ)
* পঃরব আপং (ছাই মদ)

## প্রস্তুত প্রণালী
আপং মূলত চাল থেকে প্রস্তুত করা হয়৷ বরা, জহা, বাও ইত্যাদি চাল থেকে তৈরী আপং অতি উৎকৃষ্ট হয়৷ কোনো কোনো কঁাঠাল, কণীধান, ভীমকল ইত্যাদি থেকেও আপং প্রস্তুত করা হয়৷ আপং তৈরি করতে প্রথমে চাল ভাতের মতো ভিজিয়ে একটি ডলাতে ঠাণ্ডা হওয়া পর্যন্ত মেলে দিয়ে হাবি থেকে সংগ্রহ করা ঔষধি গুণসম্পন্ন বনপাতা এনে গুড়ো করে রোদে শুকিয়ে পিঠা গুড়িতে জল মিশিয়ে তৈরি করা অৗপপ (বাখর) সিদ্ধ করে রাখা ভাতের সাথে মিশিয়ে শুকান কলসিতে ধান খেরে চাপা দিয়ে রাখার তিন চার দিন পরে সেটি পেকে ওঠে৷ নির্দিষ্ট সময়ে পেকে ওঠা ভাতটি কলসী থেকে তুলে পরিমাণ মত জল ঢেলে ছাঁকলে যে বগা পাতলা গোলাপী রস নিঃসৃত হয় তা হল নগিন আপং৷

পঃরব আপঙ-এর প্রস্তুত প্রণালী এমনধরনের – প্রথমে চালটি জলে ভিজিয়ে কিছুসময় ডলায় মেলে দিয়ে ধানখের এবং তুঁষ গুড়ির ছাইয়ে ভাতটি চাপা দিয়ে পুনর্বার ঔষধিযুক্ত অৗপপের গুড়ি দিয়ে মিশিয়ে পোড়া কলসীতে কাঁচা কলাপাতায় ঢাকা দিয়ে দশ-পনেরো দিন ভালভাবে বেঁধে রেখে পেকে ওঠার পরে ভাতটি (এবঙ্গ) তুলে বাঁশের জুলকিতে (তাঃচুগা) ভরে অল্প অল্প করে জল ঢেলে ছাঁকলে যে কালো-কাজল-লাল রঙের রস নিঃসৃত হয় তা পঃরব আপং বা ছাই মদ৷

## তথ্যসূত্র

* অসমীয়া সংস্কৃতির কণিকা – সম্পাদনা- ড০ পরমানন্দ রাজবংশী, ড০ নারায়ন দাস (পৃষ্ঠা- ৪৩)

বিষয়শ্রেণী:পানীয়
বিষয়শ্রেণী:আসামের খাদ্য
বিষয়শ্রেণী:মিচিং জনগোষ্ঠী